User:Bci2/IonelSolomon

Ionel Solomon (n. 1929- în România) este un fizician român-francez, Membru al Academiei Franceze de Știință, Șef de Cercetare al CNRS și Profesor la renumitul Institut Politehnic (l'E'cole Polytechnique) din Paris.

Cariera în știință
Cercetătorul Ionel Solomon și-a dat doctoratul în știință în 1951 la École Polytechnique din Paris, după care a făcut studii postdoctorale pe timp de un an de zile în cercetare la Universitatea din Liverpool din Marea Britanie (Regatul Unit). A continuat studiile postdoctorale la Universitatea din Harvard, în SUA, în anii 1955 și 1956, fiind angajat din 1953 în grupul de cercetări de rezonanță magnetică nucleară (RMN) de la Institutul de Energie Atomică de la Saclay (Commissariat Energie Atomique), din Franța.

În anul 1962 Dr. Ionel Solomon devine Director al Laboratoului de Fizica Solidului (Laboratoire de Physique de la Matiére Condensée), de la École Polytechnique din Paris. În același an devine Șef de Cercetare al C.N.R.S unde continuă pe această poziție pînă în 1973, când devine Șeful Catedrei de Fizică de la École Polytechnique din Paris. În anii 1973-1974 este ales și Președinte al Societății Franceze de Fizică. Continuă să predea la École Polytechnique pînă în anul 1979. În anul 1976 este invitat să viziteze ca profesor de Centru de Cercetare Xerox din Plao Alto, SUA, iar apoi în 1980 este invitat să viziteze la Universitatea din Tokyo, în Japonia.

În 1988 este ales pe 22 iunie Membru al Institului de Fizică al Academiei Franceze de Știință.

Contribuții deosebite în știință
Dr. Ionel Solomon este recunoscut pe plan mondial pentru contribuțiile sale în domeniile de Rezonanță Magnetică Nucleară (RMN) doi:10.1103/PhysRev.99.559, fizica solidului, semiconductori , și sisteme foltovoltaice  pentru transformarea energiei solare în energie electrică. Dr. Ionel Solomon a dedus ecuațiile de spin nuclear care-i poartă numele și a dezvoltat teoria interacțiilor dipolare magnetice nucleare în solide.

Recunoașteri Internaționale și Premii acordate
În 1958 i s-a acordat (împreună cu prof. Anatole Abragam și J. Combrisson) Grand Prix pentru Cercetare în Franța, iar în 1963 i s-a acordat Medalia de Argint de către CNRS. În 1969 primește premiul Robin al Societății Franceze de Fizică, iar în 1981 i se acordă premiul Y. Peyches al Academiei Franceze de Știință.

Cariera industrială
În anul 1981 fundează ca Director științific compania SOLEMS, iar în 1987 devine Președinte al Consiliului Științific al companiei franco-germane Phototronics pentru producerea de panouri solare fotovoltaice. Continuă să lucreze din 1988 și în Laboratorul de Fizica Solidului de la AEC din Franța.